**ZÁPIS**

**zo zasadnutie Výkonného výboru SAUŠ dňa 17.10. 2018 o 11:00 v Bratislave, Trnavská 37**

**Prítomní:** Dubovský, Cepková, Dudovič, Janikovský, Jedlička, Hamar, Čillík, Masárová
**Prizvaní:** Žídek

**Ospravedlnení:** Beracka

**Program:**

1. Kontrola uznesení, schválenie zápisu z VV SAUŠ z dňa 12.9.2018
2. Informácia o Svetovej Zimnej a Letnej Univerziáde 2019
3. Informácia o Letnej Univerziáde SR 2020
4. Príprava na zasadnutie Rady SAUŠ 29.11.2018
5. Príprava na oceňovanie športovcov, kolektívov a zaslúžilých členov za rok 2018
6. Hokejový turnaj univerzít 2018
7. Informácia o práci RR Východ
8. Informácia o priebežnom čerpaní rozpočtu
9. Prerozdelenie fin. prostriedkov pre vybraných športovcov – študentov pre rok 2019
10. Bulletin SAUŠ 2018

 11. Rôzne

Zasadnutie otvoril a viedol prezident SAUŠ Július Dubovský. Predstavil novú generálnu sekretárku Michaelu Masárovú.

**K bodu 1.**

VV SAUŠ schválil zápisnicu č.6/2018. Všetky úlohy boli splnené, alebo sa priebežne plnia.

**K bodu 2.**

Prezident SAUŠ informoval o Svetovej zimnej a letnej univerziáde 2019. Informoval o stretnutiach so zväzmi zimných športov, o počtoch a predbežných nomináciách. Sekretariát kontaktoval zväzy, ktoré sú v programe letnej univerziády a ich záujme zúčastniť sa Svetovej letnej univerziády 2019 v Neapole. Záujem má kolektívny šport – basketbal – ženy a vodné pólo. Na základe písomného vyjadrenia, Volejbalový zväz nemá záujem o účasť.

P. Hamar informoval o stretnutí vedúcich výprav v Krasnojarsku a jednotlivých aspektoch príprav univerziády. Prebehla kontrola športovísk. Informoval o zmene systému poistenia na podujatie.

**Úloha:** informovať zväzy o zmene podmienok poistenia na Svetovú zimnú univerziádu v Krasnojarsku.

**T:** december 2018

**Z:** Sekretariát

**K bodu 3.**

Prezident informoval o počte záujemcov na organizáciu Letnej univerziády SR v roku 2020 – Technická univerzita v Košiciach, Žilinská univerzita v Žiline, Technická univerzita vo Zvolene, Univerzita Mateja Bela v Banskej Bystrici a Univerzita Komenského v Bratislave. Prebehla diskusia VV SAUŠ o usporiadaní Letnej univerziády SR. VV SAUŠ vyhodnotil kritéria pre výber usporiadateľskej univerzity a hlasovaním rozhodol, že organizátorom Letnej univerziády SR 2020 je Žilinská univerzita v Žiline.

**Úloha:** Informovať univerzity o rozhodnutí VV SAUŠ. Informovať príslušné sekcie MŠVVaŠ SR o rozhodnutí VV SAUŠ. Pripraviť stretnutie so zástupcami univerzity.

**T:** ihneď

**Z:** Sekretariát

**K bodu 4.**

VV SAUŠ prerokoval možnosti konania Rady, VV SAUŠ a gala večera „Športovec roka 2018“. Predbežne bude VV a Rada organizovaná v aule FTVŠ. Alternatívou je hala Mladosť.

**Úloha:** Odoslať pozvánku a delegačný list členom SAUŠ.

**T:** november 2018

**Z:** Sekretariát

**K bodu 5.**

Prezident informoval o prípravách . na oceňovanie športovcov, kolektívov a zaslúžilých členov za rok 2018. P. Čillík informoval o víťazstve mužstva UMB Banská Bystrica v Európskej hokejovej ligy a navrhol ich oceniť. Termín podania návrhov na ocenenie je do 26.10.2018.

**K bodu 6.**

Prezident informoval VV SAUŠ o prihlásených univerzitách na univerzitný hokejový turnaj a príprave turnaja. Termín prihlásenia na turnaj bol do 10.10.2018. Zatiaľ sú prihlásené 3 univerzity. P. Janikovský informoval, že Žilinská univerzita sa pokúsi pripraviť družstvo, i keď ma nedostatok kvalitných hráčov.

**K bodu 7.**

P. Dudovič informoval o práci RR východ. Zdôraznil veľký záujem Technickej univerzity v Košiciach organizovať Letnú univerziádu SR 2020.

**K bodu 8.**

Prezident informoval VV SAUŠ o priebežnom čerpaní rozpočtu k 17.októbru 2018. Čerpanie je v súlade s plánovaným rozpočtom.

**K bodu 9.**

Prezident informoval o značnom  počte žiadostí o výkonnostný príspevok Na návrh prezidenta sa doplnila  Smernica pre poskytovanie výkonnostného príspevku akademickým reprezentantom. VV SAUŠ schválil smernicu.

**Úloha:** Zverejniť schválenú smernicu

**T:** ihneď

**Z:** Sekretariát

**K bodu 10.**

Prezident predložil VV SAUŠ predbežný obsah bulletinu na rok 2019.

**Úloha:**

**T:** november 2018

**Z:** p. Cagáň Petreková

**K bodu 11.**

Prezident informoval o audite SAUŠ za roky 2016 a 2017. Informoval o výsledku auditu za rok 2016 a rok 2017 a príprave výročnej správy SAUŠ pre roky 2016 a 2017. Výročné správy musia byť overené audítorom a schválené Radou SAUŠ.

**Úloha:** Overiť výročné správy audítorom a schválenie Radou SAUŠ

**T:** 29. november 2018

**Z:** Dubovský

P. Cepková informovala o možnostiach zmien a úprav kalendára súťaží a vyhodnocovania UP. . V roku 2019 sa budú konať Akademické majstrovstvá Európy (AME). VV rozhodol, že SAUŠ nominuje víťaza FU SR 2019 vo volejbale v prípade dostatočných finančných prostriedkov v rozpočte SAUŠ pre rok 2019. Ostatné univerzity dostanú informáciu o termínoch, deadlinoch a finančných nárokoch účasti na AME 2019.

VV SAUŠ rozhodol, že kalendár pre rok 2019 ostatne nezmenený. Návrh na zmenu vyhodnocovania UP sa presunul na nasledujúci VV.

VV SAUŠ rozhodol o zmenách v smernici SAUŠ k použitiu dotácie na univerzitné podujatia VŠTJ, VŠK, ZŠK. VV SAUŠ schválil smernicu.

**Úloha:** Zverejniť schválenú smernicu

**T:** ihneď

**Z:** Sekretariát

P. Cepková informovala o Všeobecných ustanoveniach VŠL a jej aktualizácie pre akademický rok 2018/2019.

**Úloha:** Zverejniť Všeobecné ustanovenia

**T:** ihneď

**Z:** Sekretariát

P. Cepková a prezident informovali o publikácií k 100. výročiu SAUŠ. Informoval o možnosti financovania vytvorenia publikácie Ministerstvom školstva, vedy, výskumu a športu SR.

P. Žídek spracoval prehľad platieb členských príspevkov v rokoch 2015 – 2018 a odovzdanie dokumentácie členov SAUŠ.

**Úloha:** Odoslať žiadosť o dokumentáciu súvisiacu s členstvom v SAUŠ aj s termínom odovzdania.

**T:** ihneď

**Z:** Sekretariát

P. Janikovský informoval o Akademických majstrovstiev SR v behu do schodov a poďakoval členom VV SAUŠ v mene Žilinskej univerzity v Žiline za pridelenie organizácie Letnej univerziády SR.

P. Čillík informoval o účasti hokejového tímu na súťaží v Krasnojarsku a ospravedlnil sa z účasti na Rade SAUŠ.

Nasledujúce zasadnutie VV SAUŠ sa uskutoční 29.11.2018

 **Zapísal:
Overil:**

 **PaedDr. Július Dubovský
 prezident SAUŠ**